Nyeste Skilderie af Kiøbenhavn, 1819-07-06
At Sommeren i bemeldte Aar har været meget vaad, derom melder det 12te Vers: Dog, at, hvorvidt oplades hine Sluser, Hvor strømmer Plaskregn paa vort Land! Hvor buldrer Luften, hersker Storm og suser! Hvor drukne svangre Ax i Vand! 14de Vers. Hist bruste Korn og spaaede Høsten Glæde; Men falder nu for Luftens Hær. Det kneisend Halm udstryges som et Klæde; Hver Vext omtumles af Guds Veir. 18de Vers. Giv Soelskin, Du, som Elementer lyde, Lad dog ei raadne Høstens Krands! Lad Skyen ei, men Ondskabs Øie flyde Giv hver forvildet Synder Sands. At en Jordbund, der ved gunstig og betimelig Veirlig giver 10 a 20 Fold, hvilket efter Sigende skal være Tilfældet i forskjellige Egne har Fortrinet for den Jordbund, der efter en Tøndes Udsæd giver i det Høieste 4 a 5 Tønder af sig, trænger ei til videre Beviis. Jmidlertid fremvise saavel ældre som nyere Tider Exempel, paa, at naar Misvært har havt Sted i frugt bare Lande, saa ere samme blevne forsynede med det fornødne Forraad fra mindre frugtbare Egne, hvor Høsten var falden godt ud. J Aaret 1816 indtraf Misvært i Holland og nogle frugtbare Egne i Tydskland; derimod faldt Høsten heldig ud i andre af Naturen ei saa frugtbare Landskaber. Her fra Vestkanten i Jylland, der i Almindelighed kun yder 4 a 5 Fold, og altsaa i Henseende til Frugtbarhed staaer tilbage for adskillig andre Landskaber, blev i Aaret 1817 mange tusinde Tønder Korn udskibede til Hamborg og Holland, og hvoraf endeel blev derfra afsendt til andre ellers frugtbare Egne i Tydskland, hvor der var Kornmangel. Noget Lignende er skeet i Oldtiden. Hvo der har liget en Smule i Verdenshistorien, veed, at Ægypten blev i fordum Dage beskreven som et meget frugtbart Land, der forsynede baade Jtalien og andre Landskaber med Korn. Jmidlertid skeedte det i Keiser Trajans Regjeringstid, at Ægypterne bleve nødsagede til at hente Korn fra Jtalien og anraabe Keiserer om Hjelp. "Ægypten", skriver Plinius i sin Lovtale til Trajan, C. 30: "blev plaget endog indtil fuld Misvært af en uformodentlig Tørke, fordi den lade Nilflod langsom og mat forlod sine Bredder. En stor Deel af Landet, som pleiede af den omvankende Flod at sættes under Vand, skinnede nu af det tykke og hvide Støv." Svetonius fortæller, at da der formedelst flere ufrugtbare Aaringer var stor Korntrang, saa opfandt Keiser Claudius, der altid drog den største Omsorg for let Priis paa Kornvarer i Rom, adskilligt for at forsyne Byen med Tilførsel, end- og om Vinteren; thi baade viste han Kjøbmændene sikker Vinding ved at paatage sig hvad Skade nogen kunde faae ved Uveir, og gav dem, som byggede Handelskibe, store Fordele efter enhvers Forfatning. (See den danske Oversættelse af Baden, 2den Deel, Side 26 og 26.) Bemeldte Historieskriver Svetonius beretter i Keiser Angust's Levnetsbeskrivelse, 42 C.: "Engang i et meget ufrugtbart Aar havde man maattet gribe til det haarde Middel, at forvise af Byen de Familier, som levede af at sælge Mennesker og at afrette Gladiatorer, tilligemed alle Fremmede, undtagen Læger og Skolemestere, foruden endeel Trælle." Og da den dyre Tid omsider lagde sig, skriver han: at han havde faaet det Jndfald, for bestandig at afskaffe de offentlige Kornuddeelinger, fordi man af Tillid til dem forsømte Agerdyrkningen, men havde dog betænkt sig, fordi han var viis paa, at de engang efter hans Tid af Forfængelighed kom op igien." Denne Sag modererede han siden saaledes, at han ved Kornuddeling tog ikke mindre Dagleiere og Kræmmere i Betragtning, end Po bel, d. c. dem, som ingen vis Næringsvei havde, og disse bestode meest i udtjente Soldater, som vare Skaten til Last i Fredstid. Sammenligner man Old-, For= og Nutidens Begivenheder med hinanden; det, der nu skeer, med det, der tilforn er skeet, saa nødes man at tilstaae, at Misvært, Kornmangel og det deraf flydende Onde ere at ansee som nogle i Naturens store og umaalelige Kjæde indflettede Knuder og uadskillelige Sammenføininger, hvilke at opløse og adskille den menneskelige Magt er forsvag og afmægtig til. Nordbye paa Fanøe, d. 29 Juni 1819. H. C. Clausen.